**Vrtec Šentvid** Datum: 8. 5. 2024

***Spoštovani starši novo-sprejetih otrok,***

# ***vabimo vas k podpisu pogodbe za šolsko leto 2024/25***

Podpisovanje pogodb bo potekalo:

* **na upravi Vrtca Šentvid**, Ulica pregnancev 6 (vhod s parkirišča ob železniški progi po zunanjih stopnicah navzdol):
* v torek, 21. 5. 2024, med 9. in 15. uro,
* v sredo, 22. 5. 2024, med 8. in 15. uro,
* v četrtek, 23. 5. 2024, med 8. in 15. uro.
* v ponedeljek, 27. 5. 2024 med 8. in 15. uro.
* **v Enoti Mravljinček na Brodu** (5. trakt – vhod z glavnega parkirišča na Martinovi poti 14):
* v torek, 28. 5. 2024, med 8. in 15. uro.

Za podpis pogodbe izven terminov nam pišite na vpis@vrtecsentvid.si. **Rok za podpis pogodbe je 15 dni od prejema povabila** in se lahko podaljša, v kolikor imate utemeljene razloge, v tem primeru nam pošljite dopis po e-pošti.

Vzorec pogodbe je objavljen na spletni strani: http://www.vrtecsentvid.si/vpis/podpis-pogodbe-in-nadaljnji-koraki/

Podpis pogodbe v novem vrtcu ni možen, dokler ni urejen izpis iz prvotnega vrtca (podvojeni vnosi v centralni evidenci se izključujejo).

**OBVESTILO O RAZPOREDITVI SPREJETIH OTROK PO ENOTAH VRTCA**

V skladu s postopki sprejema v javne vrtce MOL je v pozivu k sklenitvi pogodbe in v sami pogodbi zapisan vrtec, v katerega je sprejet otrok, ne pa tudi enota vrtca.

Sprejete otroke smo po enotah vrtca razporedili glede na razpoložljiva prosta mesta ob čim večjem upoštevanju želja staršev. Informaciji o razporeditvi po enotah prejmete ob podpisu pogodbe. V primeru, da je za posamezno enoto večji interes, kot je glede na starost prostih mest, se upoštevajo spodaj zapisani interni kriteriji vrtca (stalno prebivališče):

**2. starostno obdobje (letniki rojstva 2019, 2020 in 2021):**

* + - * upoštevamo lahko vse želje staršev in je vključitev v enoto prve izbire za otroke, rojene v MOL, potrjena za vse otroke te starosti;
			* za otroke iz drugih občin bo razporeditev v enoto potrjena naknadno.

**1. starostno obdobje (letnik rojstva 2022, 2023):**

* **za** **Enoto Mišmaš** – je dovolj mest in lahko upoštevamo vse želje staršev (enota je odprta od 6.30 do 16.30);
* **za Enoto Sapramiška –** je dovolj mest in lahko upoštevamo vse želje staršev (enota je odprta od 5.30 do 17.00);
* **za Enoto Mravljinček** (enota je odprta od 6.00 – 17.00)
	+ za večino otrok, ki se v vrtec vključijo v mesecu septembru in imajo stalno prebivališče na območjih Brod, Tacen, Šmartno, Gameljne ter delno Vižmarje (območje Vižmarij severno od železniške proge, ki spada pod pošto Lj. Brod).

**Otroci, za katere ni možno upoštevanje prve izbire enote**, bodo vključeni v Enoto Mišmaš ali Enoto Sapramiška.

Če se bo do vstopa otroka v vrtec izkazala možnost upoštevanja prve izbire, vas bomo naknadno obvestili, sicer vas obvestimo, ko se mesto sprosti.

V kolikor imate glede vpisa ali razporeditve še kakšno vprašanje ali dilemo, se bomo lahko pogovorili ob podpisu pogodbe, lahko pa tudi pišete na vpis@vrtecsentvid.si .

V tednu pred vstopom otroka boste imeli individualni razgovor z vzgojiteljico, kjer se boste pogovorili o otroku in se podrobneje dogovorili glede uvajanja.

Prijazen pozdrav in se vidimo ob podpisu pogodbe,

Damjana Zupanc, l. r. in Katja Zalar, l.r. Mateja Štih, l. r

pomočnici ravnateljice ravnateljica

 .